**Ny HED-platform lanseres i Norge den 19/9-2024**

Hei alle!

Da har vi endelig fått spikret en dato for lansering av den nye HED-plattformen i Norge, nemlig den 19/9 (første dag av NEM -24). Mange vil nok oppleve at dette kommer litt brått, men samtidig er det noe vi har ventet på lenge.

En del ting vil nok oppleves som ganske annerledes, men lanseringen har gått veldig greit andre steder (blant annet i Danmark) så vi har tro på at dette bør gå relativt greit.

Marianne Richter hadde en grundig gjennomgang av den nye plattformen i Amsterdam, og vi har heldigvis fått lov til å dele hennes presentasjon. For fullstendighetens skyld og for å spare tid har vi valgt å sende dere hele presentasjonen slik at dere har mulighet til å sette dere inn i dette på forhånd. Det er begrenset med tid til å diskutere dette i Stavanger, men vi håper å få tid til å rydde opp i det viktigste som måtte dukke opp av uklarheter.

Men før dere fordyper dere i detaljene vil vi presisere et par «særnorske» ting som ikke fremgår av Mariannes presentasjon, nemlig:

1. Panel-administratorer for Norge er **Siv Grosås** og **Tobias Revold**.
	1. Mail: siv.grosas@evidensia.no ; tobias.revold@evidensia.no (send gjerne til begge så svarer vi etter beste evne!)
2. Slide 3:

***How to join the platform?***

***ECVO Dips, ESEs:*** *contact your national ECVO panel. Before you can start registering examinations, you must be accepted as a panel member in the system by the national ECVO panel. The administrator will need to add your email address to the system (so the system will recognize that you are authorized to register as a panellist). Then you have to create a user in the system and log in.*

**Dere trenger ikke å kontakte noen, alle øyelysere blir automatisk godkjent i den nye plattformen med den mailadressen dere bruker ved øyelysing i dag (mailadressene hentes ut fra NKK og registreres i plattformen av Origin)**. Først når dette er fullført vil dere få mulighet til å opprette bruker i den nye plattformen. Dette skal være på plass i god tid før lansering. **Vi sender ut informasjon når dere kan begynne med å opprette bruker.**

1. (fra ca slide 10): Beskriver hvordan eier forhåndsbestiller øyelysing. **I Norge gjelder dette bare for hunder som ikke er registrert i NKK eller NOX**
	1. **Hunder som er registrert i NKK (eller NOX) trenger ikke og kan ikke forhåndsbestille.** For disse hundene går man inn på nkk.no – veterinærportal – øyeattest (ECVO) og legger inn hundens chipnummer akkurat som i dag. Man får da laget et separat signaturskriv som idag, men blir så automatisk sendt videre over i den nye HED-plattformen for å fylle ut attesten.
	2. **Uregistrerte hunder: Eier må forhåndsbestille undersøkelsen som beskrevet i presentasjonen fra Marianne Richter.** Her må eier godkjenne (elektronisk) at resultatene blir publisert for å få bestilt undersøkelsen. Behovet for et signaturskjema faller dermed bort. I teorien skal dette fungere såpass godt at eier kan bestille via en smarttelefon på venterommet, men det er sikkert lurt å lage et oppslag om dette som også inneholder QR-koden som benyttes for å starte forhåndsbestilling.

*Enkelt eiere vil nok trenge hjelp med forhåndsbestilling. Det er da spesielt viktig at eier forstår at de godkjenner publisering idet undersøkelsen bestilles, ettersom de ikke lengre signerer noe sted* !!

1. Slide 49: **papirattester utgår fra 19/9-24**. Det er likevel laget en tom attest til øvingsformål for aspiranter / residents. Denne utgjør chapter 4 i The Manual ( <https://www.ecvo.eu/hereditary-eye-diseases/ecvo-manual.html> ), og er tydelig merket «IKKE GYLDIG»

Bortsett fra disse tingene skulle det aller meste være dekket i presentasjonen fra Marianne. Les den grundig og ta den med dere så dere kan slå opp ved behov. Hvis dere lurer på noe som dere ikke finner svar på i presentasjonen: send det på mail til paneladministratorene. Vi svarer etter beste evne, eller tar det videre med Origin ved behov.

 Noen vil sikkert savne den gamle løsningen, men den får vi uansett ikke tilbake. Men når dette fungerer i andre land så bør vel vi også få det til…. Og selv om vi har ventet ganske lenge på dette så er vi i det minste sikre på å komme i mål før svenskene !

Lykke til!

Tobias

 *NB!*

*Kapitlene 6 (guidelines) og 8 (vet advice) i ECVO-manualen er oppdatert etter årets ECVO-konferanse! Se særlig:*

* *raser hvor gonioskopi anbefales (guidelines side 6-7) inkluderer nå også*
	+ *finsk lapphund,*
	+ *fransk bulldog*
	+ *spansk vannhund*
	+ *old english sheepdog*
	+ *german longhaired pointer*
* *oppdatert liste over KCS-raser (guidelines fra side 7; hunder som skal undersøkes før dilatasjon (raser med KCS, PPM, irishypoplasi, PLL, vitreusdegenerasjon og oculær melanose). Listen over KCS-raser ligger nå også under punktet KCS på side 13*
* *Katarakter i kategorien «other» skal ikke lengre krysses som «affisert» på punkt 15 (fra side 9)*

*Med de hyppige endringene som har vært gjort i ECVO-manualen de siste årene blir det etter mitt skjønn stadig viktigere at vi alle bruker ECVO-Manualen aktivt. Hver enkelt øyelyser er selv ansvarlig for å holde seg oppdatert!*